CELEX: C2004/300/102
Language: fi
Date: 2004-12-04 00:00:00
Title: Asia T-417/04: Regione Autonoma Friuli Venezia Giulian 15.10.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/52
            
         Regione Autonoma Friuli Venezia Giulian 15.10.2004 Euroopan yhteisöjen komissiota vastaan nostama kanne
   (Asia T-417/04)
   (2004/C 300/102)
   Oikeudenkäyntikieli: italia
   Regione Autonoma Friuli Venezia Giulia (asiamiehinään avvocato Enzo Bevilacqua ja avvocato, prof. Fausto Capelli) on nostanut 15.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission asetuksen N:o 1429/2004 liitteessä I olevassa 103 kohdassa tehdyn selittävän huomautuksen, joka koskee Tocai friulano –nimityksen käytön rajoittamista ajallisesti 31.3.2007 asti;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission asetuksella N:o 1429/2004 (1) muutetaan komission asetusta N:o 753/2002, ja sen 1 artiklan 5 kohdassa korvataan muutetun asetuksen N:o 753/2002 liite II uudella liitteellä I, jossa (103 kohta) selittävällä huomautuksella pysytetään voimassa Tocai Friulano –rypäleistä peräisin olevan viinin osalta tämän nimityksen käyttöä koskeva ajallinen rajoitus 31.3.2007 asti, mikä sisältyi jo asetuksen N:o 753/2002 liitteeseen II. Tässä kanteessa vaaditaan kumoamaan selittävä huomautus Tocai friulano –nimityksen käytön osalta.
   Kantaja toteaa vaatimustensa tueksi seuraavaa:
   
               —
            
            
               Sopimusoikeutta ja sopimusten tulkintaa koskevan Wienin yleissopimuksen 59 artiklan 1 kohdan nojalla Unkarin ja muiden jäsenvaltioiden liittymissopimuksen tultua voimaan 1.5.2004 kaikki aikaisemmat Unkarin ja Euroopan yhteisön välillä tehdyt sopimukset, joita ei ole nimenomaisesti mainittu liittymissopimuksessa, ovat lakanneet olemasta voimassa.
            
         
               —
            
            
               Komission puuttuva toimivalta poistaa oikeuksia asetuksen N:o 753/2002 19 artiklan soveltamisen osalta; vaikka komissiolla oli perusasetuksen N:o 1493/1999 53 artiklan nojalla toimivalta säätää, missä maassa tiettyä rypälelajiketta voitiin viljellä, sillä ei ole oikeutta poistaa rypälelajiketta, jota on jo kauan viljelty jossakin jäsenvaltiossa, koska vain jäsenvaltiot voivat tehdä tätä koskevan päätöksen.
            
         
               —
            
            
               EY:n perustamissopimuksen 34 artiklan 2 kohdan toisessa alakohdassa määrätyn syrjintäkiellon rikkominen. Tämä kielto, jota ei voitu soveltaa suhteessa Unkariin ennen sen liittymistä, on sitä vastoin täysin sovellettavissa sen liityttyä jäseneksi.
            
         
               —
            
            
               Lopuksi kantaja vetoaa suhteellisuusperiaatteen ja omaisuudensuojan loukkaamiseen.
            
         
      (1)  Neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta 9 päivänä elokuuta 2004 annettu komission asetus (EY) N:o 1429/2004 (EUVL L 263, s. 11)